Maak ŉ verskil net daar waar jy isArgieffoto (Foto: Hans, Pixabay) Vir almal wat al gesê het: “Ek weet nie hoe of waar om ŉ verskil te maak nie”, gee ek hierdie aanmoediging vandag: “Jy hoef nie eens uit jou pad uit te gaan nie! Wie is dalk reeds op jou pad?” Ek draf in ons woonbuurt vir al my eie selfsugtige redes en skielik sien ek so op my pad, op my gewone roete, talle klein geleenthede om ŉ verskil te maak. Dis “toevallighede” wat sommer so oor my pad kom! As jy egter “aspris” uit jou pad uit ook kan gaan en vir iemand sy las ŉ verdere kilometer dra, doen dit, maar my vermoede is: Selfs op jou gewone pad vandag sal daar hordes uitnodigings en geleenthede wees om ŉ verskil te maak, hetsy deur te groet, te gesels of deur jou gebed.